google/wiki40b huggingface dataset:
Οριγκάμι

Το οριγκάμι (ιαπωνικά: 折り紙‎, Χέπμπορν: origami από τα όρι και κάμι, που σημαίνουν το δίπλωμα χαρτιού) είναι η καλλιτεχνία του διπλώματος χαρτιού, ενώ απαγορεύεται το κόψιμό του. Είναι επινόηση των Ιαπώνων. Το οριγκάμι χρησιμοποιεί το δίπλωμα για την κατασκευή πολλών θεμάτων. Το οριγκάμι εξασκούνταν ήδη από την εποχή Edo (1603-1867). Σε μία άλλη τέχνη διπλώματος χαρτιού, με το όνομα κιριγκάμι, το κόψιμο του χαρτιού επιτρέπεται.
Το οριγκάμι δεν χρησιμοποιείται μόνο ως εικαστική τέχνη και τρόπος διασκέδασης, αλλά έχει εφαρμογές και σε τομείς όπως τα μαθηματικά, η αρχιτεκτονική, η ιατρική (ως μέθοδος θεραπείας) κ.ά. Το χαρτί που χρησιμοποιείται για το οριγκάμι μπορεί να είναι οποιοδήποτε τετράγωνο χαρτί. Υπάρχουν όμως και ειδικά χαρτιά, τα οποία είναι πιο ανθεκτικά, αφού δεν σκίζονται και έτσι παίρνουν πιο εύκολα την επιθυμητή φόρμα. Κυκλοφορούν σε πολλούς τύπους και χρώματα ανάλογα με τα μοντέλα που θέλει κανείς να φτιάξει. Οι τεχνικές που υπάρχουν για να μπορέσει κάποιος να δημιουργήσει έργα οριγκάμι είναι πολλές και καθώς όλο και περισσότεροι άνθρωποι ασχολούνται, νέες ιδέες και μέθοδοι προκύπτουν.

Ορικγκάμι Δράσης

Το οριγκάμι μπορεί να κινηθεί με τους έξυπνους τρόπους. Το οριγκάμι δράσης περιλαμβάνει origami που πετάνε, απαιτούν τον πληθωρισμόγια να ολοκληρώσουν, ή, όταν πλήρης, χρησιμοποιεί την κινητική ενέργεια των χεριώνενός προσώπου, που εφαρμόζεται σε μια ορισμένη περιοχή στο πρότυπο, για να κινήσει ένα άλλο χτύπημα ή άκρο. Μερικοί υποστηρίζουν ότι, για να κυριολεκτήσουμε, μόνο το τελευταίο πραγματικά «αναγνωρίζεται» ως oριγκάμι δράσης.Το οριγκάμι δράσης, πρώτα που εμφανίζεται με το παραδοσιακό ιαπωνικό πουλί, είναι αρκετά κοινό.

Οριγκάμι Μορφωματικός

Το μορφωματικό oριγκάμι αποτελείται από την τοποθέτηση διάφορου ίδιου συναρμολογεί για να διαμορφώσει ένα πλήρες πρότυπο. Κανονικά ταμεμονωμένα κομμάτια είναι απλά αλλά η τελική συνέλευση μπορεί να είναι δυσνόητη. Πολλά απότα μορφωματικά πρότυπα οριγκάμι είναι διακοσμητικές σφαίρες όπως το kusudama, η τεχνική διαφέρει αν και σε εκείνο το Kusudama, επιτρέπει στα κομμάτια για να τεθεί μαζί χρησιμοποιώντας το νήμα ή την κόλλα.
ΕΑΒ Πήγασος

Παρόμοια σχέδια

Άλλα σχέδια από την Ε.Α.Β. συμπεριλαμβάνουν το ΕΑΒ ΤΕΛΑΜΩΝ, ένα πολύ εξελιγμένο αεριωθούμενο μη-επανδρωμένο όχημα, το οποίο σχεδιάστηκε σε συνεργασία με την Northrop και βασίζεται στο αερόχημα Chuckar III της τελευταίας. Παρουσιάστηκε στην έκθεση Defendory του 1986 και είχε μέγιστη ταχύτητα 924 χμ/ώρα και αυτονομία 740 χμ. Το κόστος του θεωρήθηκε υπερβολικό από την Π.Α.
Οργανοπαίχτης

Ο οργανοπαίχτης (ή οργανοπαίκτης) είναι πρόσωπο που μπορεί να παίζει κάποιο ή κάποια μουσικά όργανα. Ο όρος συνήθως αναφέρεται σε άτομα που παίζουν με δεξιοτεχνία και επαγγελματικά κατά βάση. Ένας οργανοπαίκτης θεωρείται και καλείται και ως απλά μουσικός, έναν όρο που έχει και άλλες χρήσεις και περιγράφει περικλείοντας στο φάσμα της σημασιολογίας του φερειπείν και τους συνθέτες, τους μαέστρους και άλλους.
Φιάμε Ματαάφα Μουλινούου Β΄

Βιογραφία

Γεννήθηκε στις 5 Αυγούστου του 1921 και ήταν απόγονος της περίφημης οικογένειας των Μαλιετόα. Κατείχε τον τίτλο Tama Aiga Mata'afa. Με τον τίτλο του Φιάμε εξελέγη βουλευτής στην εκλογική περιφέρεια της Λοτοφάγκα. Έγινε πρωθυπουργός για πρώτη φορά την 1η Οκτωβρίου 1959 μέχρι το Φεβρουάριο του 1970 και στη συνέχεια επανήλθε στο αξίωμα, από το Μάρτιο του 1973 ως το θάνατό του. Υπήρξε ένας από τους θεμελιωτές του Συντάγματος της χώρας του.
Απεβίωσε εν ενεργεία, στις 20 Μαΐου του 1975. Η χήρα του, Λαουλού Ματαάφα, η οποία εκλεγόταν στην έδρα του, απεβίωσε το Νοέμβριο του 2007 σε ηλικία 79 ετών. Η κόρη του διετέλεσε υπουργός, με τελευταίο πρόσφατο χαρτοφυλάκιο εκείνο του Πολιτισμού (ως το 2006). Το Ματαάφα διαδέχθηκε στην πρωθυπουργία ο Τουπούα Ταμασέσε Λεαλόφι Δ΄.
Συριακό Δημοκρατικό Συμβούλιο

Το Συριακό Δημοκρατικό Συμβούλιο (αραβικά: مجلس سوريا الديمقراطية, κλασικά συριακά: ܡܘܬܒܐ ܕܣܘܪܝܐ ܕܝܡܩܪܛܝܬܐ, κουρδικά: Meclîsa Sûriya Demokratîk) είναι η πολιτική πτέρυγα των Συριακών Δημοκρατικών Δυνάμεων στην de facto αυτόνομη Ροζάβα. Και οι δύο οργανώσεις εργάζονται για την εφαρμογή ενός κοσμικού, δημοκρατικού και ομοσπονδιακού συστήματος για όλη τη Συρία.
Γκρουγιέρ

Το γκρουγιέρ (gruyère), ή γκρουέρα, είναι είδος ελβετικού κίτρινου σκληρού τυριού Π.Ο.Π. από αγελαδινό μη παστεριωμένο γάλα που παίρνει την ονομασία του από το ομώνυμο διαμέρισμα (Gruyère) του ελβετικού καντονιού του Φριμπούρ (Fribourg) στην Ελβετία, όπου και παράγεται .

Ποικιλίες

Το ελβετικό γκρουγιέρ έχει πολλές ποικιλίες με διαφορετικά προφίλ ωρίμανσης. Παρασκευάζεται και μία βιολογική ποικιλία. Μια ιδιαίτερη ποικιλία παρασκευάζεται μόνο το καλοκαίρι σε 32 μόνο σαλέ των ελβετικών Άλπεων: το Le Gruyère d' Alpage .
Σε γενικές γραμμές, υπάρχουν τα ακόλουθα δύο προφίλ ωρίμανσης: ελαφρύ/γλυκό: ελάχιστη ωρίμανση 5 μηνών, αργής ωρίμανσης (réserve): ελάχιστη ωρίμανση 10 μηνών.
Στην Ελβετία συναντάμε και πολλά άλλα προφίλ ωρίμανσης, όπως σιρσουά (surchoix), παλαιωμένο (vieux), αλατισμένο (salé), αλλά αυτά τα προφίλ ωρίμανσης δεν ανήκουν σε προϊόντα Π.Ο.Π..
Το γαλλικό τυρί Le Brouère, που παράγεται στην κοντινή περιοχή των Βόσγιων ορέων (Vosges) της Γαλλίας, θεωρείται ποικιλία γκρουγιέρ.

Le Gruyère Premier Cru

Το Le Gruyère Premier Cru είναι μια ιδιαίτερη ποικιλία, που παράγεται αποκλειστικά στο καντόνι του Φριμπούρ και ωριμάζει για 14 μήνες σε υγρά σπήλαια με υγρασία 95% και θερμοκρασία 13.5 °C (56.3 °F).

Γκρουγιέρ και γραβιέρα

Το γκρουγιέρ προσομοιάζει στην εμφάνιση και τη διαδικασία παραγωγής με τις ελληνικές γραβιέρες, με τις οποίες συχνά συγχέεται, αλλά διαφέρει στη γεύση και τη σύσταση καθώς οι ελληνικές γραβιέρες Π.Ο.Π. παρασκευάζονται αποκλειστικά από πρόβειο ή αιγοπρόβειο παστεριωμένο γάλα (με εξαίρεση τις γραβιέρες Π.Ο.Π. Νάξου και Σύρου(Σαν Μιχάλη), οι οποίες γίνονται με αγελαδινό γάλα, του οποίου όμως η γεύση εξαρτάται από τα χόρτα της ελληνικής νησιωτικής υπαίθρου με τα οποία εκτρέφονται τα ζώα ).
Άμμος

Άμμος ονομάζεται γενικά κάθε συσσώρευμα μικρών κόκκων πετρωμάτων ή ορυκτών, οι οποίοι παραμένουν ασύνδετοι μεταξύ τους. Για να θεωρηθεί όμως ως άμμος ένα συσσώρευμα, θα πρέπει οι κόκκοι από τους οποίους αποτελείται να έχουν διάμετρο μικρότερη των 6 χιλιοστών.

Εφαρμογή

Η άμμος χρησιμοποιείται στην αρχική μορφή της στην οικοδόμηση και στην κατασκευή τσιμέντου. Το γυαλί κατασκευάζεται από άμμο.
Άλεξ Πρόγιας

Νεαρή ηλικία

Γεννήθηκε στην Αλεξάνδρεια από Αιγυπτιώτες γονείς, και μετακόμισε στο Σίδνεϊ της Αυστραλίας σε ηλικία τριών ετών. Σε ηλικία 17 ετών σπούδασε στην σχολή κινηματογράφου της Αυστραλίας, και σύντομα έπειτα ξεκίνησε να σκηνοθετεί μουσικά βίντεο. Μετακόμισε στο Λος Άντζελες των ΗΠΑ προς επιδίωξη νέων ευκαιριών, και ξεκίνησε να εργάζεται σε μουσικά βίντεο του MTV και τηλεοπτικές διαφημίσεις.

Σταδιοδρομία

Η πρώτη κινηματογραφική ταινία του Πρόγια ήταν η ανεξάρτητης παραγωγής ταινία επιστημονικής φαντασίας Spirits of the Air, Gremlins of the Clouds, η οποία προτάθηκε για 2 βραβεία του Αυστραλιανού Ινστιτούτου κινηματογράφου το 1988, αυτά του σχεδιασμού ενδυμάτων και του σχεδιασμού παραγωγής, καθώς και μετέπειτα κέρδισε το ειδικό βραβείο το 1990 στο φεστιβάλ ταινιών φαντασίας Γιουμπάρι στην Ιαπωνία. 
Μετέπειτα, ο Πρόγιας σκηνοθέτησε το υπερφυσικό θρίλερ του 1994, Το κοράκι, με πρωταγωνιστή τον Μπράντον Λη. Ο Λη σκοτώθηκε κατά την διάρκεια της ταινίας μετά ατύχημα που υπήρξε με ένα από τα όπλα που χρησιμοποιήθηκαν στην ταινία, 8 ημέρες πριν την ολοκλήρωση των γυρισμάτων στις 31 Μαρτίου του 1993. Μετά τον θάνατο του Λη, ο Πρόγιας και οι συνεργάτες του αποφασίσαν να ολοκληρώσουν την ταινία ξαναγράφοντας εν μέρει το σενάριο και χρησιμοποιώντας άλλο ηθοποιό ως σωσία, καθώς και χρησιμοποιώντας μέικ-απ στον ήρωα και προσθήκη ειδικών εφέ. Η ταινία έγινε διαθέσιμη στους κινηματογράφους τον Μάιο του 1994 και σημείωσε εισπρακτική και κριτική επιτυχία.
Ο Πρόγιας κατόπιν έγραψε, σκηνοθέτησε και παρήγαγε την ταινία του 1998 με τίτλο Σκοτεινή πόλη, η οποία αν και είχε απογοητευτικές εισπράξεις ωστόσο είχε πολύ θετική κριτική υποδοχή και κέρδισε αρκετά βραβεία. 
Το 2004, σκηνοθέτησε την ταινία Εγώ, το ρομπότ με πρωταγωνιστή τον Γουίλ Σμιθ, μια ταινία επιστημονικής φαντασίας με έμπνευση το ομώνυμο μυθιστόρημα του Ισαάκ Ασίμοφ.
Ακολούθησε το 2009 η ταινία με τίτλο Σκοτεινός κώδικας και πρωταγωνιστή τον Νίκολας Κέιτζ, ενώ το 2015 η ταινία Θεοί της Αιγύπτου με πρωταγωνιστή τον Νικολάι Κόστερ-Βαλντάου και τον Τζέραρντ Μπάτλερ, μια ακριβή παραγωγή η οποία σημείωση μεγάλη κριτική και εισπρακτική αποτυχία.
Ο Πρόγιας σχεδίαζε να σκηνοθετήσει την ταινία Χαμένος παράδεισος ως κινηματογραφική διασκευή του ποίηματος Χαμένος παράδεισος του Τζον Μίλτον, ένα έργο στο οποίο θα πρωταγωνιστούσε ο Μπράντλεϊ Κούπερ, ωστόσο η παραγωγή του ακυρώθηκε μετά από προβλήματα με τις υψηλή όπως διαφαινόταν αναγκαία χρηματοδότηση για ταινία λόγω ειδικών εφέ που θα χρειαζόταν.

Βραβεύσεις και υποψηφιότητες

Στο φεστιβάλ Καννών του 1994 υπήρξε υποψήφιος για τον Χρυσό Φοίνικα, με βάση την μικρού μήκους ταινία του Book of Dreams: 'Welcome to Crateland'. Για την ταινία Σκοτεινή πόλη υπήρξε υποψήφιος για πληθώρα βραβείων σε διάφορα φεστιβάλ, και κέρδισε το αργυρό βραβείο στο φεστιβάλ των φανταστικών ταινιών κινηματογράφου στο Άμστερνταμ, το βραβείο Μπραμ Στόκερ, το βραβείο κριτικών κινηματογράφου της Αυστραλίας, και το βραβείο Πήγασος στο διεθνές φεστιβάλ ταινιών του φανταστικού στις Βρυξέλλες.
Γιώργος Σαμπάνης

Βιογραφία

Γεννήθηκε στις 15 Μαΐου του 1983 στην Σίβηρη Χαλκιδικής.
Ο Γιώργος Σαμπάνης είναι πρωταθλητής του στίβου και κατέχει 14 χρυσά πανελλήνια μετάλλια, ενώ ασχολείται παράλληλα με τον στίβο, και την μουσική. Ξεκίνησε να ασχολείται με το τραγούδι από τα 13 και άρχισε να παίζει κιθάρα από πολύ μικρή ηλικία.
Τον Οκτώβριο του 2007 έγινε η πρώτη του δισκογραφική δουλειά με την ιδιότητα του συνθέτη και του τραγουδιστή ενός single με τίτλο «Κάπου αλλού κι όχι εδώ» το οποίο περιέχει την επιτυχία «Σ’ αφήνω στον επόμενο».
Τον Μάρτιο του 2008 ο Σαμπάνης παρουσιάζει το πρώτο του ολοκληρωμένο δίσκο με γενικό τίτλο "Χαράματα".
Η μουσική σε όλα τα τραγούδια είναι του ιδίου ενώ στο τραγούδι «Ένα φως ανοιχτό» συμμετέχει η παιδική χορωδία του Σπύρου Λάμπρου και συμμετέχει ως συνθέτης σε πολλά άλμπουμ ονομάτων της Ελληνικής λαϊκής και εμπορικής σκηνής, όπως Έλενα Παπαρίζου, Αντώνη Ρέμο, Καίτη Γαρμπή και άλλους τραγουδιστές.
Το Μάιο του 2009 κυκλοφόρησε την δεύτερη δισκογραφική του δουλειά, ενώ την ίδια περίοδο συναντιέται δισκογραφικά αλλά και επί σκηνής με την Πέγκυ Ζήνα.
Ο Γιώργος Σαμπάνης επενδύει μουσικά 9 τραγούδια για τον δίσκο «Το Πάθος Είναι Αφορμή» και γνωρίζεται επαγγελματικά με την στιχουργό Ελεάνα Βραχάλη.
Τα τελευταία χρόνια συνθέτει για διάφορα ονόματα του ελληνικού πενταγράμμου όπως οι: Γιάννης Πλούταρχος, Γιώργος Μαζωνάκης, Πασχάλης Τερζής και άλλοι και γίνεται ιδιαίτερα δημοφιλής και αγαπητός στο νεανικό κοινό της ελληνικής λαϊκής και ποπ μουσικής σκηνής, ενώ έχει πολλές συνεργασίες στη σκηνή και στο στούντιο.
Από το 2011 είναι στην Universal Music (σήμερα Cobalt Music).
Γκόρνιε Γκνόινιτσε (Μόσταρ)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Ικονίου Ιάκωβος

Βιογραφία

Γεννήθηκε το 1916 στη συνοικία Βλάγκα της Κωνσταντινούπολης και ήταν ένα από τα έξι παιδιά οικογένειας Καραμανλήδων από το Νεβσεχίρ της Καππαδοκίας. Σε μικρή ηλικία έμεινε ορφανός από πατέρα, ενώ έχασε και τρία από τα αδέλφια του. Χάρη στη βοήθεια του συγγένη και προστάτη του επισκόπου Δέρκων Ιάκωβου Παπαπαϊσίου, φοίτησε στην Αστική Σχολή της Αγίας Τρίαδος του Πέραν, στο ημιγυμνάσιο της Ζωγραφείου, στη Θεολογική Σχολή της Χάλκης, καθώς και για ένα χρονικό διάστημα στην ιταλική σχολή της Κωνσταντινούπολης. Αποφοίτησε από τη σχολή της Χάλκης το 1938 και το ίδιο έτος χειροτονήθηκε διάκονος λαμβάνοντας το όνομα Ιάκωβος, προς τιμήν του επισκόπου Δέρκων.
Αρχικά υπηρέτησε στη μητρόπολη Χαλκηδόνας, ενώ το 1943 διορίστηκε υπογραμματέας της Ιεράς Συνόδου του Οικουμενικού Πατριαρχείου. Το 1947 τοποθετήθηκε στη θέση του αρχιγραμματέα της Ι.Σ. και ακολούθως χειροτονήθηκε αρχιμανδρίτης, ενώ αργότερα ήταν πρωτοσύγκελλος. Παράλληλα δίδαξε επί σειρά ετών σε διάφορα εκπαιδευτικά ιδρύματα της ελληνικής κοινότητας της Κωνσταντινούπολης (όπως π.χ. στη Μεγάλη του Γένους Σχολή).
Το 1950 εξελέγη μητροπολίτης Ικονίου, διαδεχόμενος τον Προκόπιο Λαζαρίδη που είχε αποβιώσει από το 1923. Το 1951 ανέλαβε τη διεύθυνση της Σχολής της Χάλκης, θέση την οποία διατηρήθηκε μέχρι το 1955 όταν και παραιτήθηκε για λόγους υγείας. Παρά την παραίτησή του, ο Ιάκωβος συνέχισε να ανήκει στο εκπαιδευτικό προσωπικό της σχολής, ενώ συμμετείχε ενεργά στις δραστηριότητες του Πατριαρχείου (σύνοδοι, αποστολές στο εξωτερικό κλπ).
Λόγω της επιδείνωσης της υγείας του μετέβη τον Απρίλιο του 1965 στην Αθήνα και νοσηλεύτηκε στο Ιπποκράτειο, όπου απεβίωσε στις 16 Απριλίου. Η σορός του τέθηκε σε λαϊκό προσκύνημα και η κηδεία του έγινε στη Μητρόπολη Αθηνών, ενώ η ταφή του πραγματοποιήθηκε στο Α΄ Νεκροταφείο.
Με μέριμνα του Ηγουμένου τότε της Πατριαρχικής Μονής Βλατάδων Θεσσαλονίκης Στυλιανού Χαρκιανάκη (μετέπειτα Αρχιεπισκόπου Αυστραλίας), μεταφέρθηκαν τα οστά του από το A' Κοιμητήριο των Αθηνών στον χώρο του Κοιμητηρίου της Μονής Βλατάδων στη Θεσσαλονίκη όπου ετάφησαν.
Τα λείψανά του επέστρεψαν, στις 19 Νοεμβρίου 2013, στην Κωνσταντινούπολη και ενταφιάστηκαν στο Κοιμητήριο του Βαλουκλί.
Μασούντ Μπαρζανί

Πρώιμα χρόνια

Ο Μπαρζανί γεννήθηκε στο σημερινό Ιράν το 1946. Έχει 5 γιους και 3 κόρες.

Πολιτική δραστηριότητα

Διαδέχθηκε τον πατέρα του, τον εθνικιστή ηγέτη Μουσταφά Μπαρζανί στην ηγεσία του KDP το 1979. Στη διάρκεια του Περσο-Ιρακινού Πολέμου και μαζί με άλλες κουρδικές οργανώσεις με τη βοήθεια του αδερφού του, Ιντρίς, πολέμησε εναντίον της Βαγδάτης. Η κουρδική ηγεσία κατά το μεγαλύτερο μέρος της θητείας του ήταν εξόριστη στο Ιράν.

Πρόεδρος της Περιοχής του Κουρδιστάν

Μετά την ήττα του Σαντάμ Χουσεΐν στον Πόλεμο του Κόλπου (1991) ένα από τα αποτελέσματα ήταν να τεθούν υπό κουρδικό έλεγχο οι περιοχές του βορείου Ιράκ που παραδοσιακά θεωρούνται πατρίδα των Κούρδων (γνωστές με τις ονομασίες Ιρακινό Κουρδιστάν και "Νότιο Κουρδιστάν". Λίγους μήνες μετά τη σύσταση αυτόνομης ζώνης, διεξήχθησαν ελεύθερες εκλογές το 1992. Συμφωνήθηκε ο σχηματισμός κυβέρνησης συνεργασίας στο Κοινοβούλιο του Κουρδιστάν (με τους δύο μεγάλους πολιτικούς σχηματισμούς, την Πατριωτική Ένωση του Κουρδιστάν του Τζαλάλ Ταλαμπανί ή PUK και με το KDP του Μπαρζανί). Η εν λόγω συμφωνία παραβιάστηκε το 1994 με αποτέλεσμα το ξέσπασμα του εμφυλίου πολέμου, ο οποίος κράτησε ως το  1998.
Το 1996 ο Μπαρζανί ζήτησε τη βοήθεια του ιρακινού καθεστώτος του Σαντάμ για την αντιμετώπιση του PUK, το οποίο εξοπλιζόταν από το Ιράν. Με τη βοήθεια του ιρακινού στρατού, το KDP έδιωξε το PUK από τις μεγάλες πόλεις του Ιρακινού Κουρδιστάν. Τελικά το PUK ανασυντάχθηκε και κατέλαβε ξανά τη Σουλεϊμανίγια και τμήματα της επαρχίας Χάουλερ. Το 1998 ο εμφύλιος πόλεμος τερματίστηκε με τη διαίρεση του Ιρακινού Κουρδιστάν σε 2 ζώνες: μία ελεγχόμενη από το PUK στα νοτιοανατολικά και μία από το KDP στα βορειοδυτικά. Έπειτα από την εισβολή στο Ιράκ το 2003, το KDP και το PUK σταδιακά εγκαθίδρυσαν μία ενιαία περιφερειακή κυβέρνηση. Ο Μπαρζανί έγινε μέλος του Ιρακινού Κυβερνητικού Συμβουλίου και πρόεδρός του τον Απρίλιο του 2004. Εξελέγη πρόεδρος του Ιρακινού Κουρδιστάν από το Κοινοβούλιο της Περιοχής τον Ιούνιο του 2005.
Επί της προεδρίας του θεσμοθετήθηκαν δημοκρατικές μεταρρυθμίσεις στην Περιοχή του Κουρδιστάν. Τον Ιανουάριο του 2007 συστάθηκε το Προεδρικό Συμβούλιο του Κουρδιστάν, που συμπεριλαμβάνει τον αντιπρόεδρο του Συμβουλίου, τον πρόεδρο της Εθνοσυνέλευσης και τον αντιπρόεδρο της Εθνοσυνέλευσης του Κουρδιστάν, όπως επίσης και τον πρωθυπουργό.
Ως πρόεδρος ο Μπαρζανί πραγματοποίησε επίσημες επισκέψεις σε πολλές χώρες, ανάμεσα στις οποίες οι ΗΠΑ, η Ιταλία και η Ιορδανία.
Τον Ιούλιο του 2009 στις πρώτες άμεσες προεδρικές εκλογές στο Ιρακινό Κουρδιστάν, ο Μασούντ Μπαρζανί επανεξελέγη πρόεδρος με ποσοστό 69,9% των ψήφων. Η θητεία του παρατάθηκε για άλλα 2 χρόνια τον Αύγουστο του 2013 με απόφαση του κοινοβουλίου του Κουρδιστάν.
Ο Μπαρζανί ήταν ένας από τους υποψηφίους στη βραχεία λίστα του περιοδικού Τάιμ για το Πρόσωπο της Χρονιάς του 2014, για τις προσπάθειές του για ανεξαρτησία του Κουρδιστάν και για τον αγώνα του εναντίον του Ισλαμικού Κράτους (ΙSIS).
Τον Οκτώβριο του 2017 παραιτήθηκε από πρόεδρος του Ιρακινού Κουρδιστάν, επειδή με εξαίρεση την περιοχή των Κούρδων, κανείς άλλος δεν στάθηκε στο πλευρό τους προκειμένου να στηρίξει το δικαίωμά τους στην αυτοδιάθεση.
Ιρλανδική Ομοσπονδία Καλαθοσφαίρισης

Ιστορία

Ιδρύθηκε το 1945 ως «Ερασιτεχνική Ομοσπονδία Καλαθοσφαίρισης Ιρλανδίας» (Amateur Basketball Association of Ireland, ABAI).
Ψηφιακή αφήγηση

Η ψηφιακή αφήγηση συνδυάζει την παραδοσιακή προφορική αφήγηση με πολυμέσα και εργαλεία τηλεπικοινωνίας. Πιο συγκεκριμένα, οι ψηφιακές ιστορίες είναι πολυμεσικές ταινίες, που συνδυάζουν φωτογραφίες, βίντεο, κινούμενη εικόνα, ήχο, μουσική και κείμενο.
Έχει επηρεάσει πολλά επαγγελματικά πεδία στην εποχή μας, όπως την εκπαίδευση, τη διαφήμιση, τον κινηματογράφο και τη δημοσιογραφία.
Εσωτερική Μογγολία

Όνομα

Στα κινεζικά, η επαρχία είναι γνωστή ως «Εσωτερική Μογγολία», όπου οι όροι «Εσωτερική/Εξωτερική» προέρχεται από τη γλώσσα Μαντσού ντοργκί/τουλέργκι. Η Εσωτερική Μογγολία διακρίνεται από την Εξωτερική Μογγολία, που αποτελεί όρο σε χρήση από τη Δημοκρατία της Κίνας , με αναφορά στη σημερινή ανεξάρτητη δημοκρατία της Μογγολίας και επίσης τη Δημοκρατία Τούβα, στη Ρωσία.
Στα μογγολικά, η επαρχία λέγεται öbör mongγol όπου öbör μπορεί να σημαίνει νότος, εσώτερος και μέτωπο, ανάμεσα στις άλλες έννοιες. Αυτό πιθανότατα σχετίζεται με την αντίληψη των Μογγόλων για τα τέσσερα σημεία του ορίζοντα. Μερικοί Μογγόλοι χρησιμοποιούν και το όνομα "Νοτιότερη Μογγολία" στα αγγλικά.

Κυβέρνηση και πολιτική

Με βάση τα άρθρα 112-122 του Συντάγματος της Λαοκρατικής Δημοκρατίας της Κίνας, οι αυτόνομες επαρχίες απολαμβάνουν περιορισμένης αυτονομίας, τόσο σε πολιτικό όσο και σε οικονομικό επίπεδο. Στην ουσία, ο Πρόεδρος της αυτόνομης Κυβέρνησης, που είναι Μογγόλος στην καταγωγή, ελέγχεται πάντα από το Γραμματέα της Επιτροπής του ισχυρού Κομμουνιστικού Κόμματος της Κίνας, ο οποίος συνήθως κατάγεται από διαφορετικό μέρος της Κίνας και ο ίδιος είναι Κινέζος Χαν. Σημερινός γραμματέας είναι ο Τσου Μπο.
Βαλκανικοί Αγώνες Στίβου 1961

Οι 20οί Βαλκανικοί Αγώνες Στίβου 1961 έγιναν στο Βελιγράδι από 15 ως 17 Σεπτεμβρίου. Μετείχαν οι πέντε βαλκανικές χώρες εκτός από την Αλβανία. Η Ελλάδα πήρε μέρος μόνο στους άνδρες. Νικήτρια στους άνδρες αναδείχθηκε η Γιουγκοσλαβία και στις γυναίκες η Ρουμανία. Στα αγωνίσματα ανδρών προστέθηκε και το βάδην.
Κλωκός

Δασικές πυρκαγιές

Το καλοκαίρι του 2007 ολόκληρο το βουνό καταστράφηκε σχεδόν ολοκληρωτικά από μεγάλες πυρκαγιές. Σύμφωνα με στοιχεία της WWF, κάηκε το 50,4% (30.476 στρέμματα) της προστατευόμενης περιοχής των ορέων Μπαρμπάς, Κλωκός και του φαραγγιού του Σελινούντα. Ολική ήταν η καταστροφή στο ελατοδάσος της Πτέρης.
Λουίς Γκιγέρμο Σολίς

Ιδιωτική ζωή

Ο Σολίς είναι παντρεμένος με τη Mercedes Peñas. Έχουν 6 παιδιά.
Τζιανκάρλο Φιζικέλα

Πρώτα χρόνια

Γεννήθηκε στη Ρώμη. Ξεκίνησε την καριέρα του από τα καρτ. Στη συνέχεια μεταπήδησε στην Ιταλική Φόρμουλα 3
Θέονταρντ του Μάαστριχτ

Βιογραφία

Ήταν γιος τού Λάμμπερτ Α΄ κόμη τού Εσμπαί και της Χρότλιντ. Αδελφός του (ή ίσως γαμπρός επ' αδελφή) ήταν ο Χρόντμπερτ Β΄ παλατινός κόμης της Νευστρίας.
Γνωρίζουμε λίγα για τη ζωή του. Υπάρχει μία βιογραφία του τού 7ου αι., γραμμένη μάλλον από τον Χέριγκερ ηγούμενο τού αββαείου τού Λόμπες. Επίσης μία μετέπειτα βιογραφία του γράφτηκε από τον Άνσελμο επίσκοπο τη Λιέγης.
Θεωρείται μαθητής τού Ρέμακλους στη μονή τού Στάβελοτ στο Βέλγιο. Όταν ο διδάσκαλός του έγινε επίσκοπος τού Τόνγκερεν-Μάαστριχτ π. το 653, ο Θέονταρντ τον διαδέχθηκε ως ηγούμενος της διπλής μονής Στάβελοτ-Μάλμεντυ. Το 663 ο Ρέμακλους αποσύρθηκε στο Στάβελοτ και ο Θέονταρντ τον διαδέχθηκε ως επίσκοπος τού Μάαστριχτ. Οι βιογράφοι του τον περιγράφουν ως εύθυμο και αξιαγάπητο άνδρα, που εκτέλεσε τον ρόλο τού επισκόπου με πολύ ενεργητικότητα και ποιμενική φροντίδα. Ως επίσκοπος το 664 προήδρευσε στην αφιέρωση των αββαείων Τρούντο (Σαιν-Τρον) στο Σαιν-Κεντίν και τού Αγ. Ρεμίγκιου στο Ρενς.
Δολοφονήθηκε π. το 670, καθώς ταξίδευε δια μέσου τού δρυμού τού Μπήνβαλτ κοντά στό Σπάυερ με σκοπό να ζητήσει δικαιοσύνη από τον Χιλπέριχο Β΄ της Αυστρασίας σε μία νομική διαμάχη, που αφορούσε τη λεηλασία της επισκοπής από ευγενείς των Φράγκων. Γενικά πιστεύεται, ότι ο φόνος εκτελέστηκε για λογαριασμό ων ευγενών αυτών.
Αρχικά τάφηκε στο Ρύλτσχαϊμ. Μετά η σορός του μεταφέρθηκε στη Λιέγη από τον ανιψιό του Λάμμπερτ, που τον διαδέχθηκε στην επισκοπή τού Μάαστριχτ.
Μύρο Μεσσηνίας

Τοποθεσία

Το χωριό βρίσκεται περίπου 8,5 χιλιόμετρα προς τα βοειοανατολικά της Κυπαρισσίας σε υψόμετρο 252 μέτρα και απέχει 8,5 περίπου χιλιόμετρα από τις ακτές του Ιονίου Πελάγους.

Αρχαιολογικός χώρος Περιστεριάς

Ο Αρχαιολογικός χώρος της Περιστεριάς, με τον οποίο ασχολήθηκαν ερευνητικά αρχικά ο αρχαιολόγος Σπυρίδων Μαρινάτος και στη συνέχεια ο Γεώργιος Στ. Κορρές, βρίσκεται σε απόσταση περίπου 1,5 χιλιομέτρου βόρεια από το χωριό του Μύρου, πάνω στο λόφο της Περιστεριάς, ο οποίος αποτελεί φυσικό οχυρό με  τρεις απότομες πλαγιές και ομαλή πρόσβαση μόνο από τη νότια πλευρά. Εκεί έχουν αποκαλυφθεί ταφικά μνημεία και οικίες, που χρονολογούνται από τη ΜΕ ως και την ΥΕΙΙΙΒ περίοδο, με επανάχρηση στη ρωμαϊκή περίοδο. Περιλαμβάνονται τρεις θολωτοί τάφοι εντός του χώρου και ένας ακόμα στα νότια του λόφου, καθώς και τμήμα Ανακτόρου και κυκλικό κτίσμα απροσδιορίστου χρήσης ("κύκλος"). 
Σύμφωνα με τον αρχαιολόγο Σπυρίδωνα Μαρινάτο, το 1965, οι εργάτες, προερχόμενοι από το Μύρο, του προκάλεσαν μεγάλη συγκίνηση για τη συμβολή τους στη διάρκεια των ανασκαφών, καθώς: «Συγκινητικός υπήρξε ο ενθουσιασμός των εργατών, πάντων κατοίκων Μύρου... Πάντες προσεφέρθησαν να χρησιμεύσουν ως νυκτερινοί φρουροί... Την μεθεπομένη μέραν ευρέθη και το τρίτον κύπελλον, το οποίον έκειτο μονήρες περί τα 50 εκ. νοτιότερον.»

Διοικητική ιστορία

Το Μύρον προσαρτήθηκε επίσημα στον παλαιό Δήμο Κυπαρισσίας το 1845,  ενώ αναφέρεται, το 1853 στον β΄ τόμο των «Ελληνικών» του Ιάκωβου Ρίζου Ραγκαβή ως «αγροτική θέσις Μύρου» του Δήμου Κυπαρισσίας της Επαρχίας Τριφυλίας «ολίγον κατοικουμένη». Το 1899 μεταφέρεται από το Νομό Μεσσηνίας και υπάγεται στον Νομό Τριφυλίας, για μια περίπου δεκαετία, ως το 1909, που επανέρχεται ξανά στον Νομό Μεσσηνίας, ως οικισμός της Επαρχίας Τριφυλίας. 
Το 1912 το χωριό του Μύρου αποσπάται από τον παλαιό Δήμο Κυπαρισσίας και προσαρτάται στην Κοινότητα Ραχών, με έδρα το χωριό Ράχες,  ως το 1928, που αποσπάται από την Κοινότητα Ραχών και ορίζεται έδρα της Κοινότητας Μύρου στην οποία προσαρτάται και ο οικισμός Αλιμάκι. Από το 1940 ως το 1961 ο οικισμός ονομαζόταν επισήμως ως ο Μοίρας και η Κοινότητα ως Κοινότητα Μοίρα.
Το Μύρον παρέμεινε έδρα της ομώνυμης κοινότητας, από το 1928 ως το 1997, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», υπήχθη στον κατηργημένο Δήμο Κυπαρισσίας, ως το 2010. Από το 2011, μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας.  Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας. Το Μύρο σήμερα είναι η έδρα στην Τοπική Κοινότητα του Μύρου του Δήμου Τριφυλίας.

Κτίρια – αξιοθέατα

Ο οικισμός αποτελείται κυρίως από κατοικίες και δεν διαθέτει κτίρια κοινωνικών δραστηριοτήτων, ενώ οι καθημερινές ανάγκες των κατοίκων εξυπηρετούνται συνήθως στα γειτονικά χωριά και την Κυπαρισσία. Το πιο σημαντικό αξιοθέατο του χωριού θεωρείται ότι είναι ο Αρχαιολογικός χώρος Περιστεριάς, στον λόφο της Περιστεριάς.
Ποδοσφαιρικά βραβεία της Σούπερ Λίγκας

Τα ποδοσφαιρικά βραβεία της Σούπερ Λίγκας, γνωστά και ως βραβεία Novasports Super League για εμπορικούς λόγους, είναι ετήσια ποδοσφαιρικά βραβεία που απονέμονται στους κορυφαίους κάθε ποδοσφαιρικής σεζόν, από την διοργανώτρια αρχή του ελληνικού πρωταθλήματος ποδοσφαίρου. Καθιερώθηκαν την αγωνιστική περίοδο 2009-10 και μέχρι τώρα αριθμούν τέσσερις τελετές βράβευσης. Οι νικητές των βραβείων επιλέγονται έπειτα από ψηφοφορία του κοινού, εκτός από κάποιες ειδικές κατηγορίες στις οποίες η επιλογή γίνεται από ειδική επιτροπή αποτελούμενη από προπονητές ποδοσφαίρου.